**Formandens beretning for året 2023**

**Augustenborg, 20. marts 2024**

Næsten et år er gået igen, bortset fra 2 dage og der er tilgang af flere medlemmer i.f.t. 2023.

Der er afholdt årsmøder i alle afdelinger og alle bestyrelser er besat.

Der er sket udskiftninger i nogle afdelingsbestyrelser, I kan se opdateringer på vores hjemmeside, de sidste opdateringer kommer snarest.

Der skal lyde en stor tak til de afgåede bestyrelsesmedlemmer for deres arbejde og indsats og velkommen til de nye.

**Aktivitetsudvalget**

Som består af Peter Thomsen, Anita Petersen, Jette Duus, Lasse Duus og så er Sarah Thysen fra gymnastik og Maria Kolmos Christiansen fra håndbold lige kommet med.

* **Ringridning**

* + Det gik godt, mange besøgende, men der er plads til flere. Det gav lidt til pengekassen både i hovedafdelingen og i de enkelte afdelinger, da hver afdeling for 75 kroner for hver time de hjælper.
  + En stor tak til alle hjælpere
  + Vi har teltet her i 2024 igen, så vi har brug for jeres hjælp igen.
  + I kan melder jer til via forsiden på vores hjemmeside.
* **Aktivitetsweekend**
  + Der var 5 hold til rundbold, vi kunne godt have det dobbelte
  + Der blev for første gang afholdt ”Mini-Olympiade”, hvor næsten hver afdeling stillede op med en aktivitet og det gik fint.
  + Fællesspisning gik fint, men der deltog for få
  + Maria Kolmos Christiansen fra håndbold blev årets MIF’er
  + For de unge blev det Lucas Reichmann Paulsen fra fodbold

**MIF har 7 afdelinger idag**, linedance valgte at stoppe i MIF og de blev udmeldt på et HB møde i foråret 2023.

Vi er 687 medlemmer mod 634 sidste år, det er 53 flere medlemmer i.f.t. sidste år, det er med linedance, **det er 21 flere under 25 år og 32 flere over 25.**

Ser vi det uden linedance og kun antal medlemmer i vores nuværende 7 afdelinger, er det en fremgang på 77 medlemmer (linedance -24 medlemmer i.f.t. 2022) og det er **20 flere under 25 år og 57 flere over 25 år.**

**Hjemmesiden,**

Er blevet opdateret, den gik i luften sidst i september.

Jeg vil gerne sige mange tak til Michael og Anne fra **Haug-IT** for systemopdatering af vores hjemmeside.

En stor tak til alle afdelingens webmaster, som har været med til at gøre siden superflot, alle har gjort en stor indsats og det siges at den er blevet meget lettere at arbejde med inde bag ved i ”Maskinrummet” som Michael kalder det.

**Opslagstavle,**

MIF har fået en opslagstavle i forhallen, hvor man bl.a. kan se:

* Forretningsudvalget (FU)
* Hovedbestyrelsen (HB)
* Aktivitetsudvalget (AU)
* En oversigt over vores træningstider i hallerne og udenfor hallen.

MIF har 2/3 af tavlen, så har I noget til tavlen, så bare gør brug af den

Jeg vil gerne rette **en stor tak til hallen** for det gode samarbejde med Allan og hans ansatte.

**En stor tak til**:

* Bestyrelsesmedlemmer, Udvalgsmedlemmer, Hovedbestyrelsen, Forretningsudvalget, Aktivitetsudvalget og de enkelte WEB master i de enkelte afdelinger og suppleanterne i de enkelte bestyrelser, samt vores revisorer.
* Alle de frivillige som hjælper til ved vores arrangementer og aktiviteter, håber de står klar igen til de næste arrangementer – VI HAR BRUG FOR JER .

**Endnu engang - en stor tak for jeres store indsats og samarbejde.**

**Til allersidst** vil jeg gerne rette en stor tak til alle vores sponsorer – sørg nu for at støtte dem, det er jo også dem vi henvender os til, når vi mangler støtte.

**TAK,** det var ordene.